কবীর চৌধুরী: হ্যাঁ, কিছু বাস্তবায়িত হচ্ছে। শেখ হাসিনার উদ্যোগের আর একটা দিক আছে যা প্রশংসনীয়। তা হচ্ছে তরুণ নেতাদের সামনে নিয়ে আসা। এই কাজগুলো হচ্ছে। আরেকটা কথা বলি। আগেও অবশ্য এটা ছিল। বৃদ্ধ, বয়স্ক, নিঃস্ব, বিধবা এদের সামাজিক অবস্থার উন্নতি সাধন করা। এর উপর জোর দিবেন তিনি। এগুলোতে আমরা খুবই আশান্বিত বোধ করছি। আর দুঃখ হয় যে, বিএনপি বা অন্য বিরোধী দলগুলো মনে হয় শুধু বিরোধিতার জন্য বিরোধিতা করছে। তাদের কার্যকর সত্যিকার কোন ইতিবাচক প্রোগ্রাম নেই। এটা খুবই দুঃখজনক।